CELEX: 32015R0517
Language: el
Date: 2015-03-26 00:00:00
Title: Εκτελεστικός κανονισμός (ΕΕ) 2015/517 της Επιτροπής, της 26ης Μαρτίου 2015 , σχετικά με την τροποποίηση του κανονισμού (ΕΚ) αριθ. 595/2004 για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων

27.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 82/73
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/517 ΤΗΣ ΕΠΙΤΡΟΠΉΣ
   της 26ης Μαρτίου 2015
   σχετικά με την τροποποίηση του κανονισμού (ΕΚ) αριθ. 595/2004 για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 81 παράγραφος 1 και το άρθρο 83 παράγραφος 4, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2) κατάργησε και αντικατέστησε τον κανονισμό (ΕΚ) αριθ. 1234/2007 από 1ης Ιανουαρίου 2014. Ωστόσο, το άρθρο 230 παράγραφος 1 στοιχείο α) του κανονισμού (ΕΕ) αριθ. 1308/2013 προβλέπει ότι όσον αφορά το σύστημα περιορισμού της παραγωγής γάλακτος, το τμήμα III του κεφαλαίου III του Τίτλου I του Μέρους II, το άρθρο 55, το άρθρο 85 και τα παραρτήματα IX και Χ του κανονισμού (ΕΚ) αριθ. 1234/2007 συνεχίζουν να ισχύουν μέχρι τις 31 Μαρτίου 2015.
            
         
               (2)
            
            
               Δεδομένων των χαμηλών τιμών για το γάλα και των οικονομικών δυσχερειών στον τομέα του γάλακτος, είναι σκόπιμο να ελαφρυνθεί το οικονομικό βάρος για τους παραγωγούς που πρέπει να καταβάλουν εισφορά επί του πλεονάσματος για το έτος ποσοστώσεων γάλακτος 2014/2015, όπως αναφέρεται στο άρθρο 15 παράγραφος 1 του κανονισμού (ΕΚ) αριθ. 595/2004 της Επιτροπής (3). Ως εκ τούτου, είναι σκόπιμο να δοθεί η δυνατότητα στα κράτη μέλη να αποφασίσουν, λαμβάνοντας υπόψη τις διαφορετικές εθνικές συνθήκες, την είσπραξη του οφειλόμενου ποσού σύμφωνα με σύστημα πληρωμών με δόσεις. Εντούτοις, τα συστήματα δόσεων που εφαρμόζονται άνευ τόκων συνιστούν, κρατική ενίσχυση κατά την έννοια του άρθρου 107 παράγραφος 1 της Συνθήκης, εκτός αν οι δόσεις συνάδουν με τους όρους που προβλέπονται στον κανονισμό (ΕΕ) αριθ. 1408/2013 της Επιτροπής (4).
            
         
               (3)
            
            
               Όταν εφαρμόζονται συστήματα δόσεων, οι προθεσμίες για τους ελέγχους και τις κοινοποιήσεις θα πρέπει να προσαρμόζονται αναλόγως, ώστε να εξασφαλίζεται ότι οι τελικοί έλεγχοι και κοινοποιήσεις καλύπτουν τις διαφοροποιημένες χρονικά πληρωμές. Ζητείται από τα κράτη μέλη να διαβιβάζουν πληροφορίες σχετικά με τον αριθμό των δικαιούχων που υπάγονται στο σύστημα δόσεων και το ετησίως μη ανακτηθέν ποσό από αυτούς στο πλαίσιο του συστήματος δόσεων. Έως τις 30 Νοεμβρίου 2015, οι πληροφορίες αυτές θα πρέπει να είναι διαθέσιμες στη στήλη δ) του πίνακα στο μέρος 2 της έκθεσης που περιλαμβάνεται στο παράρτημα IΙα του κανονισμού (ΕΚ) αριθ. 595/2004. Έως τις 30 Νοεμβρίου 2016 και τις 30 Νοεμβρίου 2017, οι πληροφορίες αυτές θα πρέπει να εισαχθούν στη στήλη ι) του εν λόγω πίνακα, με το σχόλιο «σύστημα δόσεων».
            
         
               (4)
            
            
               Συνεπώς, ο κανονισμός (ΕΚ) αριθ. 595/2004 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 595/2004 τροποποιείται ως εξής:
   
               1)
            
            
               Στο άρθρο 15, η παράγραφος 1 αντικαθίσταται από το ακόλουθο κείμενο:
               «1.   Πριν από την 1η Οκτωβρίου κάθε έτους, ο αγοραστής και, σε περίπτωση απευθείας πωλήσεων, ο παραγωγός, που οφείλει την εισφορά, καταβάλλει στην αρμόδια αρχή το οφειλόμενο σύμφωνα με τους κανόνες που καθορίζονται από το κράτος μέλος ποσό, ενώ ο αγοραστής είναι υπεύθυνος για τη συγκέντρωση της οφειλόμενης εισφοράς επί του πλεονάσματος από τον παραγωγό για τις παραδόσεις δυνάμει του άρθρου 79 του κανονισμού (ΕΚ) αριθ. 1234/2007, σύμφωνα με το άρθρο 81 παράγραφος 1 του εν λόγω κανονισμού.
               Με την επιφύλαξη της εφαρμογής των άρθρων 107 έως 109 της Συνθήκης για τη λειτουργία της Ευρωπαϊκής Ένωσης, τα κράτη μέλη μπορούν να αποφασίσουν ότι η καταβολή του οφειλόμενου ποσού για το χρονικό διάστημα των 12 μηνών, που άρχισε την 1η Απριλίου 2014 θα πραγματοποιηθεί σε τρεις ετήσιες άτοκες δόσεις.
               Η πρώτη ετήσια πληρωμή, η οποία αντιπροσωπεύει τουλάχιστον το 1/3 του συνολικού οφειλόμενου ποσού, πραγματοποιείται έως τις 30 Σεπτεμβρίου 2015. Έως τις 30 Σεπτεμβρίου 2016 καταβάλλεται τουλάχιστον το 2/3 του συνολικού οφειλόμενου ποσού. Το συνολικό ποσό εκκαθαρίζεται έως τις 30 Σεπτεμβρίου 2017.
               Τα κράτη μέλη εξασφαλίζουν ότι οι παραγωγοί είναι οι δικαιούχοι του εν λόγω συστήματος δόσεων.»
            
         
               2)
            
            
               Στο άρθρο 19 παράγραφος 3, μετά το δεύτερο εδάφιο προστίθεται το ακόλουθο εδάφιο:
               «Κατά παρέκκλιση από το δεύτερο εδάφιο, τα κράτη μέλη που εφαρμόζουν το σύστημα δόσεων που προβλέπεται στο άρθρο 15 παράγραφος 1 ολοκληρώνουν την έκθεση ελέγχου το αργότερο 42 μήνες μετά το τέλος της σχετικής δωδεκάμηνης περιόδου.»
            
         
               3)
            
            
               Στο άρθρο 27, προστίθεται η ακόλουθη παράγραφος 7:
               «7.   Τα κράτη μέλη που εφαρμόζουν το σύστημα των δόσεων το οποίο προβλέπεται στο άρθρο 15 παράγραφος 1 κοινοποιούν στην Επιτροπή, έως τις 30 Νοεμβρίου 2016 και τις 30 Νοεμβρίου 2017, τον αριθμό των δικαιούχων που υπάγονται στο σύστημα και το ποσό που δεν έχει ακόμη εισπραχθεί από αυτούς σχετικά με κάθε ετήσια πληρωμή, με αναφορά των ανωτέρω στη στήλη ι) του πίνακα στο μέρος 2 της έκθεσης που περιλαμβάνεται στο παράρτημα IΙα, με το σχόλιο «σύστημα δόσεων».»
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 299 της 16.11.2007, σ. 1.
   
      (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
   
      (3)  Κανονισμός (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (ΕΕ L 94 της 31.3.2004, σ. 22).
   
      (4)  Κανονισμός (ΕΕ) αριθ. 1408/2013 της Επιτροπής, της 18ης Δεκεμβρίου 2013, σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας («de minimis») στον γεωργικό τομέα (ΕΕ L 352 της 24.12.2013, σ. 9).